2.9.2022
RO
Jurnalul Oficial al Uniunii Europene
C 335 A/5
— experiența în punerea în aplicare de schimbări cu scopul de a moderniza metodele și procesele de lucru prin tehnologii; — competențele manageriale, capacitatea de a proiecta și de a pune în aplicare noi strategii, de a modela viitoarele obiective ale Direcției pentru Inovare și Tehnologia informației cu scopul de a prezenta și a explica rezultatele așteptate și de a coopera în mod activ cu alte direcții; — motivație și competențele interpersonale; — capacitatea de a comunica, de a vorbi în public, de a convinge și a negocia; — spiritul de inițiativă, proactivitatea și capacitatea demonstrată de a genera și de a pune cu succes în aplicare schimbarea; — capacitatea de a reprezenta interesele direcției și ale instituției la nivel interinstituțional.
Din rațiuni funcționale și pentru a finaliza cât mai repede procedura de selecție, în interesul candidaților, dar și al instituției, interviul se va desfășura în limba engleză sau franceză, la alegerea candidatului.
În cazul candidaților a căror limbă principală este engleza sau franceza, se va testa în timpul interviului și cunoașterea la un nivel satisfăcător a altei limbi oficiale a Uniunii Europene.
În plus, în timpul interviului se va evalua capacitatea de a comunica în mod eficace în alte limbi oficiale ale Uniunii Europene (a se vedea punctul 4).
Pentru a asigura un grad cât mai ridicat de diversitate în rândul directorilor de rang superior, în cazul în care mai mulți candidați care își prezintă candidatura în cadrul aceleiași categorii [articolul 29 alineatul (1) literele (a) sau (b) sau articolul 29 alineatul (2), în ordine descrescătoare a priorității] au merite egale, vor fi preferate candidatele femei sau candidații care pot îmbunătăți diversitatea geografică în rândul directorilor de rang superior ai CoR. 7.
Desfășurarea procedurii 7.1.
Depunerea dosarelor de candidatură Dosarele de candidatură trebuie transmise doar prin mijloace electronice, în format PDF, fără a depăși 10 MB, la următoarea adresă: Director-IIT@cor.europa.eu Candidații cu o dizabilitate care îi împiedică să își prezinte candidatura online pot trimite candidatura prin scrisoare recomandată cu confirmare de primire sau prin curier la adresa: Comité européen des régions, à l’attention du chef de l’unité Recrutement et carrière, rue Belliard/Belliardstraat 101, 1040 Bruxelles/Brussel, BELGIQUE/BELGIË, într-un plic inscripționat cu mențiunea „Confidentiel – avis de vacance – à ne pas ouvrir par le service courrier”, până la termenul menționat la punctul 7.2 cel târziu, data poștei reprezentând dovada datei.
În acest caz, candidații trebuie să anexeze un certificat emis de un organism autorizat, la cererea lor, în care le este recunoscut statutul de persoană cu dizabilități.
De asemenea, aceștia sunt invitați să indice în scris orice cerință pe care o consideră necesară pentru a li se facilita participarea la procedura de recrutare.
Orice comunicări ulterioare între CoR și acești candidați se vor efectua prin poștă.
CoR își rezervă dreptul de a solicita clarificări privind documentele justificative solicitate mai jos.
Dosarul de candidatură trebuie să menționeze codul anunțului de post (COR/AD 14/30 BIS/22) în antet și să conțină: — scrisoare de intenție (de cel mult 5 pagini) în limba engleză sau franceză, datată și semnată, în care să se menționeze interesul candidatului de a-și asuma îndatoririle funcției de director pentru Tehnologia informației, modul în care acesta/aceasta înțelege viitoarele provocări cu care se va confrunta direcția, după cum reiese din scrisoarea sa de intenție, și ideile sale privind gestionarea acestor provocări; — un curriculum vitae actualizat (în format Europass); — declarație pe propria răspundere, datată și semnată (a se vedea formularul din anexa I) în care se confirmă îndeplinirea condițiilor de eligibilitate de la punctul 4; — lista de verificare din anexa II, datată și semnată; — copie după un document de identitate; — copie a diplomei care asigură accesul la grad (a se vedea punctul 4); — copii după documentele care dovedesc experiența profesională, pentru a permite verificarea experienței candidatului, conform condițiilor de la punctul 4; — anexa III, datată și semnată.